ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส  นร02670024957

ขอให้ตรวจสอบการเรียกเก็บเงินค่าที่จอดรถ บริเวณ ถนนที่อยู่ด้านหลังโรงพยาบาลรามาธิบดี เขตราชเทวี กรุงเทพมหานคร
รายละเอียดของเรื่อง :
ขอให้ตรวจสอบการเรียกเก็บเงินค่าที่จอดรถ บริเวณถนนที่อยู่ด้านหลังโรงพยาบาลรามาธิบดี เขตราชเทวี จุดสังเกตเป็นถนนที่อยู่เยื้องๆ ด้านหลังโรงพยาบาลรามาธิบดี เป็นถนนคู่ขนานบ้านราชวิถี (ตามผู้ร้องแจ้ง) เนื่องจากวันที่ 20 มิถุนายน 2567 เวลาประมาณ 11.30 น. ผู้ร้องจะเดินทางไปยังโรงพยาบาลรามาธิบดี จึงได้นำรถยนต์ส่วนบุคคลไปจอดบริเวณดังกล่าว แล้วนั่งวินรถจักรยานยนต์รับจ้างให้ไปส่งที่โรงพยาบาลรามาธิบดี โดยมีบุคคลเพศชาย (ไม่ทราบชื่อ) อายุ 30 ปี ส่วนสูงประมาณ 160 เซนติเมตร รูปร่างท้วม ผิวดำแดง (ไม่ทราบหมายเลขประจำตัวยานพาหนะ) ใช้ยานพาหนะเป็นรถจักรยานยนต์ (ไม่ทราบยี่ห้อ รุ่น สี และหมายเลขทะเบียน) เมื่อถึงจุดหมาย วินรถจักรยานยนต์เก็บค่าโดยสาร และเรียกเก็บค่าที่จอดรถ จำนวน 20 บาท (ยี่สิบบาทถ้วน) แต่ผู้ร้องไม่ยอม แจ้งว่า "ไม่จ่าย" วินรถจักรยานยนต์รับจ้าง ตอบว่า "ทุกคนมาต้องจ่ายอยู่แล้ว" ผู้ร้องจึงแจ้งว่า "จะแจ้งตำรวจ" วินรถจักรยานยนต์รับจ้าง ตอบว่า "แจ้งเลย เขารออยู่ตรงนั้นตลอด" ผู้ร้องแจ้งว่า "ไม่งั้นจะแจ้งไปอีกทางหนึ่ง" วินรถจักรยานยนต์รับจ้าง ตอบว่า "แจ้งเลย" ซึ่งผู้ร้องเห็นว่าพื้นที่ที่ไปจอดรถนั้นเป็นที่สาธารณะ ผู้ร้องเคยมาจอดก็ไม่เคยมีปัญหาในลักษณ์เช่นนี้ ผู้ร้องจึงอยากทราบว่าพื้นที่ดังกล่าวสามารถจอดรถได้หรือไม่ แล้วเหตุใดบุคคลดังกล่าวจึงทำตัวเป็นวินรถจักรยานยนต์เจ้าถิ่น มาเรียกเก็บค่าที่จอดรถ และไม่เกรงกลัวเจ้าหน้าที่ หากเป็นพื้นที่กรุงเทพมหานคร แล้วมีเจ้าหน้าที่เรียกเก็บค่าที่จอดรถแล้วมีใบเสร็จ ผู้ร้องก็ยินดีชำระค่าที่จอดรถให้ จึงประสงค์ให้หน่วยงานที่เกี่ยวข้องตรวจสอบการเรียกเก็บเงินค่าที่จอดรถบริเวณดังกล่าว เพื่อบรรเทาความเดือดร้อนให้แก้ผู้ร้องต่อไป


 //หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata